CELEX: 52022JC0014
Language: sl
Date: 2022-05-06
Title: Skupni predlog UREDBA SVETA o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

EVROPSKA KOMISIJA
            Bruselj, 6.5.2022
            JOIN(2022) 14 final/2  DOWNGRADED on 5.7.2022
            2022/0156(NLE)
            
            Skupni predlog
            UREDBA SVETA
            o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
            
               
         
         
            
               OBRAZLOŽITVENI MEMORANDUM
            
            
               (1)Uredba Sveta (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, uveljavlja omejevalne ukrepe iz Sklepa 2014/145/SZVP.
            
            
               (2)Svet je XXX 2022 sprejel Sklep XXXX o spremembi Sklepa 2014/145/SZVP, ki uvaja dodatne možnosti odstopanja od zamrznitve sredstev ter prepovedi dajanja finančnih sredstev in gospodarskih virov na voljo osebam in subjektom, ki so vključeni na seznam. Primerno je tudi pojasniti in okrepiti določbe o nacionalnih kaznih za kršitev ukrepov iz navedene uredbe.
            
            
               (3)Potrebni so nadaljnji ukrepi Unije, da se ukrepi iz tega sklepa uveljavijo v pravu Unije.
            
            
               (4)Visoki predstavnik Unije za zunanje zadeve in varnostno politiko ter Evropska komisija predlagata, da se Uredba (EU) št. 269/2014 ustrezno spremeni.
            
            
               2022/0156 (NLE)
            
            
               Skupni predlog
            
            
               UREDBA SVETA
            
            
               o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 215 Pogodbe,
            
            
               ob upoštevanju Sklepa 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
                  1
               ,
            
            
               ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
            
            
               ob upoštevanju naslednjega:
            
            
               (1)Uredba Sveta (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine uveljavlja omejevalne ukrepe iz Sklepa 2014/145/SZVP.
            
            
               (2)Svet je XX YY 2022 sprejel Sklep XXXX o spremembi Sklepa 2014/145/SZVP, ki uvaja dodatne možnosti odstopanja od zamrznitve sredstev ter prepovedi dajanja finančnih sredstev in gospodarskih virov na voljo osebam in subjektom, ki so vključeni v seznam. Primerno je tudi pojasniti in okrepiti določbe o nacionalnih kaznih za kršitev ukrepov iz navedene uredbe. 
            
            
               (3)Te spremembe spadajo na področje uporabe Pogodbe, zato je za njihovo izvajanje potreben regulativni ukrep na ravni Unije, zlasti zaradi zagotovitve, da se bodo v vseh državah članicah enotno uporabljale.
            
            
               (4)Uredbo (EU) št. 269/2014 bi bilo zato treba ustrezno spremeniti –
            
            
         
         
            
               SPREJEL NASLEDNJO UREDBO:
            
            
               Člen 1
            
            
               Uredba (EU) št. 269/2014 se spremeni:
            
            
               (1) vstavi se naslednji člen:
            
            
               „Člen 6c
            
            
               1. Z odstopanjem od člena 2 lahko pristojni organi držav članic odobrijo sprostitev nekaterih zamrznjenih finančnih sredstev ali gospodarskih virov ali dajanje na voljo določenih finančnih sredstev ali gospodarskih virov osebi, subjektu ali organu iz Priloge I pod pogoji, ki se jim zdijo primerni, potem ko so ugotovili, da so ta finančna sredstva ali gospodarski viri nujno potrebni za opravljanje elektronskih komunikacijskih storitev odvisnih podjetij telekomunikacijskih operaterjev EU s sedežem v Rusiji ter za zagotavljanje storitev in opreme, potrebnih za delovanje, vzdrževanje in varnost takih komunikacijskih storitev.
            
            
               2. Zadevna država članica obvesti druge države članice in Komisijo o vseh odobritvah, izdanih na podlagi tega člena, in sicer v enem tednu po odobritvi.
            
            
                (2) V členu 15 se odstavek 1 nadomesti z naslednjim:
            
            
               „1. Države članice sprejmejo pravila o kaznih, vključno s kazenskimi sankcijami, ki se uporabljajo za kršitve določb te uredbe, in sprejmejo vse potrebne ukrepe, da se zagotovi njihovo izvajanje. Predpisane kazni morajo biti učinkovite, sorazmerne in odvračilne. Države članice določijo tudi ustrezne ukrepe za odvzem premoženjske koristi, pridobljene s takimi kršitvami.“
            
            
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        UL 078, 17.3.2014, str. 16.